text: Video: Praktikplads var hjemme inden studiestart
  30 august 2014 kl. 13.22
  Maskinmesterstuderende er tilbage i Esbjerg. Det er godt for byens offshore-firmaer. De mangler nemlig praktikanter.
  
  Når Fredericia Maskinmesterskole til januar åbner en afdeling i Esbjerg, er der gået 10 år uden maskinmesterskole i det vestjyske. Og de kommende elever er allerede attraktive for Esbjergs mange offshore-virksomheder.
  Frederik Vester Pedersen fra Varde startede for to uger siden på værkstedsskole. Og allerede inden han begyndte her, fik han en praktikplads hos CS Electric.
  Hør herunder hvordan Frederik Vester Pedersen fik sin praktikplads i stand, allerede inden han er startet på uddannelsen. (Varighed: 1 min 20 sek)
  